تخارده اوزبیک تیلیده نشرات بیریش مقصدیده بیرلیک اسمی بیلن ینگی بیر رادیو ایجاد ایتیلیب ایشگه باشله گن.
اوشبو رادیو مسووللریگه کوره بیرلیک رادیوسی نینگ قریب سکسن فایز برنامه لری اوزبیک تیلیده بولیب، خبری سیاسی، فرهنگی واجتماعی برنامه لرنی نشرایتیشگه اعتبار بیره دی.
شونینگ دیک مذکور رادیو مسووللری، اوزبیک تیلی بویچه درسلیک دستورلرنی تیارلش هم بیرلیک رادیوسی نینگ برنامه لریدن باشقه بیری بولگنینی اورغوله دیلر.
یاشلردن بیری امین الله نینگ ایتیشیچه اولر بورادیو آرقه لی نشرایتیلایاتگان دستور لر دن تورلی خیل اوزبیکچه سوزلرنی اورگه نیشیب اولردن کونده لیک ایش لریگه فایده له نیشلری ممکن.
شونگه قوشیمچه اوایسه مذکور رادیو مسؤوللریدن کوپراق دینی وعلمی بولیم لرگه اعتبار قره تیشینی طلب قیلدی همده ایریم ضیالی کیشیلر بورادیو نینگ ازمایشی نشراتی اوچون اویشتریلگن یغینده سوزیورتیب دینی فرهنگی اوزبیک لرگه عاید موضوع لرنی خلق گه یتکزیش اوچون سعی قیلیشیینی رادیو مسووللریدن سوره دیلر تخاراقسقاللریدن بیری مخدوم عبدالعزیز بوحقده شوندیدی" بیرلیک رادیو مسووللریدن طلبی میز شوکی دینی وفرهنگی اینقسه اوزبیک تیلینی رواجی اوچون مهم بولگن بر نامه لرگه کوپراق بها بیرسین، چونکی تخار اهالیسی نینگ بوکبی برنامه لریگه جدی نیاز بار"
بیرلیک رادیو سی نینگ مسوول مدیری عبدالواحد خراسانی مردم نینگ بوکبی تکلیف لرینی اینابتگه الیش اوچون اعتبار قره تیلشینی اورغوله دی همده او، بیرلیک رادیو برنامه لری نینگ کوپ قسمی اوزبیک تیلیده بولیشینی علیحیده تاکیدله دی
" افغانستانده اوزگریش لرکیلگندن سونگ مردم نی امیدی بارایدی که اوزبیک تیلیده بیررادیو وتلویزیون بولسه،بیز مردم نینگ بو ایسته گینی رویابگه چیقاریش اوچون بیرلیک رادیو تلویزیونی نینگ ایجاد ایتیشگه حرکت قیلدیک رادیو نینگ ازمایشی نشراتی باشلندی یقین کیله جکده تلویزن نشراتی هم باشله نیشی ممکن."
شونینگدیک خراسانی جنابلری، بیرلیک رادیوسی نینگ آزمایشی نشراتی اوزبیک و دری تیلیده بولیب، پشتو تیلیده هم برنامه لر تیارله نیشی ریجه کیرتیلگنینی ایتدی.
هرچند بیرلیک رادیو سی خصوصی بیررادیو بولیب اونینگ امتیاز ایگه ایسه جوزجان ولایتی نینگ ولایت حاکمی محمد عالم ساعی ایکن لیگی ایتیلماقده،.
شونینگ دیک حاضرگه ایسه بورادیو دستورلرینی تالقان شهری داخل بیرقطار تومن لرده گی اهالی لری نینگ ایشیتیش لری ممکن دیله دی .
دینی ، تفریحی ، ینگی لیک لر، اهالی نینگ معما لری وشکایت لری ، اوزبیک ادبیات وتاریخی ، بیلیمدان وضیایی کیشی لربیلن مباحثه لر کبی برنامه لرنشرایتیلیشی ایتیلدی ،
اما باشقه تماندن تخارولایتی ده فعالیت قیلیب کیلایاتگان مدیا لر ژورنالستیک معیارلرنی نظرگه توتمگن لیگ لری ایریم مدنی جمغرمه لرنینگ شکایت لریگه سبب بولگن لیگ ایتیلدی ، اما مدنی جمغرمه لر فعال لری بورادیو نینگ فعالیت لرینی ایلگره الیب باریشیگه ژورنالستیک معیارلرنی نظرگه توتیشینی مذکور رادیو مسؤوللریدن طلب قیلدیلر ، بیرلیک رادیو مسووللری هم بو رادیو تلویزیون نینگ معیارلرگه ماس فعالیت قیلییشگه امیدوارلیک بیلدیردی
azb_Arab pes_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab